Τσιγαρίδια
Τσιγαρίδια , ιδανική συνταγή για όσους νηστεύουν.
1 κιλό από 3 είδη χόρτων, όπως λάπατα, σκατζίκια, καυκαλίδες, σπανάκι, σέσκουλα, σέλινο, ψιλοκομμένα, 200 γρ. παπαρούνες, ψιλοκομμένες (σε λαϊκές αγορές στην εποχή τους ) ή άλλα χόρτα για πίτες, το λευκό και τρυφερό πράσινο μέρος από 2-3 φρέσκα κρεμμυδάκια, ψιλοκομμένα, 1-2 σκελίδες σκόρδο, σε φετάκια, 1 ξερό κρεμμύδι, σε κύβους, 1 κουτ. σούπας πελτές ντομάτας, διαλυμένος σε 100 ml νερό, φλούδα από 1 πορτοκάλι, 1 ξύλο κανέλας, 2-3 κουτ. σούπας ρύζι κίτρινο, πλυμένο, 80 ml ελαιόλαδο, αλάτι, φρεσκοτριμμένο πιπέρι
Για τα τσιγαρίδια ξεκινάμε και σε μια φαρδιά κατσαρόλα βάζουμε το ελαιόλαδο να ζεσταθεί σε μέτρια φωτιά, προσθέτουμε τα κρεμμυδάκια, το σκόρδο και το ξερό κρεμμύδι και τα σοτάρουμε για 3-4 λεπτά, μέχρι να μαραθούν.Σταδιακά βάζουμε όλα τα χόρτα και ανακατεύουμε για 4-5 λεπτά, μέχρι να πέσει ο όγκος τους.Συνεχίζουμε το σοτάρισμα και προσθέτουμε την κανέλα, τη φλούδα πορτοκαλιού, το αλατοπίπερο και την ντομάτα.Βάζουμε το ρύζι και προσθέτουμε 300 ml νερό, αφήνουμε να πάρουν μία βράση, σκεπάζουμε το σκεύος και χαμηλώνουμε τη φωτιά.Συνεχίζουμε το μαγείρεμα για 20-25 λεπτά, μέχρι να γίνει το ρύζι.Περίπου 5 λεπτά πριν ολοκληρωθεί το μαγείρεμα, ανοίγουμε το καπάκι και αφήνουμε να εξατμιστούν τα πολλά υγρά του φαγητού.Στο τέλος θα πρέπει να έχουν απορροφηθεί.Σερβίρουμε με φρέσκο ψωμί και, αν θέλουμε, «φέτα» Κεφαλονιάς.
Λαχανικά,Χόρτα , Μυρωδικά,Νηστίσιμα